Karl-Birger Blomdahl
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1950–2000,Internasjonale klassiske komponister og verker 1950–2000
Karl-Birger Blomdahl var en svensk komponist og pedagog. Han var sentral for innføringen av modernistisk musikk i Skandinavia i etterkrigstiden.
På 1940-tallet var Blomdahl den uformelle lederen i Måndagsgruppen, en gruppe modernistiske komponister, musikere og akademikere. Gruppa fikk stor innflytelse på svensk og skandinavisk musikkliv de neste tiårene.Blomdahl var i 1960–1964 professor i komposisjon ved musikkhøyskolen i Stockholm. Som pedagog fikk Blomdahl stor betydning, og mange av 1960-årenes yngre komponister var hans elever.Fra 1965 fram til sin død var han musikksjef ved Sveriges Radio-TV. Blomdahl var også en av drivkreftene bak etableringen av Elektronmusikstudio i Stockholm. Musikalsk virke Hans lærer Hilding Rosenberg samt Paul Hindemith fikk stor betydning for hans skapende virksomhet i 1940-årene. Hans fremste verker fra denne perioden er Concerto grosso (1944), trio for strykere (1945) og de to første symfoniene (1943 og 1947).Senere ble han påvirket av Igor Stravinskij og Béla Bartók (særlig i symfoni nummer 3 fra 1950). Han benyttet også tolvtoneteknikken, men aksepterte aldri helt Den andre wienerskolens komposisjonsprinsipper.1950-årene var han i kontakt med komponistene Vagn Holmboe, Mátyás Seiber og György Ligeti som påvirket hans videre utvikling. Aniara Operaen Aniara fra 1958 er et av høydepunktene i Blomdahls produksjon. Det var det første svenske verket med elektroniske innslag. Blomdahl mottok Nordisk råds musikkpris i 1965 for dette verket.Aniara er en opera i to akter etter Harry Martinsons diktsyklus, bearbeidet for operascenen av Erik Lindegren med følgende undertittel: En revy om mennesket i tid og rom. Den ble oppført første gang i Stockholm i 1959, og i Oslo i 1960. Les mer i Store norske leksikon klassisk musikk Musikk i Sverige